“เงินบาท” วันนี้เปิดตลาด 33.83 บ. แนะผู้นำเข้าซื้อสกุลต่างประเทศ เพื่อป้องกันความเสี่ยง
“เงินบาท” วันนี้เปิดตลาด 33.83 บ. อ่อนค่าจากปิดตลาดวานนี้ที่ระดับ 33.73 บาท โดยมองกรอบค่าเงินบาทเคลื่อนไหวในช่วง 33.70 - 34.00 บาท/ดอลลาร์ แนะผู้นำเข้าซื้อสกุลเงินต่างประเทศ เพื่อป้องกันความเสี่ยง
“เงินบาท” วันนี้เปิดตลาด 33.83 บ. อ่อนค่าจากปิดตลาดวานนี้ที่ระดับ 33.73 บาท โดยมองกรอบค่าเงินบาทเคลื่อนไหวในช่วง 33.70 - 34.00 บาท/ดอลลาร์
12 พ.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(12 พ.ค.66)เปิดตลาด 33.83บาท/ดอลลาร์ อ่อนค่าจากราคาปิดตลาดเมื่อวานที่ระดับ 33.73 บาท/ดอลลาร์
ดอลลาร์สหรัฐแข็งค่าเมื่อเทียบกับสกุลหลักเนื่องจากนักลงทุนเข้าซื้อดอลลาร์ในฐานะสกุลเงินปลอดภัย ท่ามกลางความกังวลเกี่ยวกับวิกฤตธนาคาร, การผิดนัดชำระหนี้ของสหรัฐ และตลาดแรงงานที่อ่อนแอ
โดยเมื่อคืนนี้สหรัฐได้ประกาศตัวเลขผู้ยื่นขอสวัสดิการว่างงานเพิ่มขึ้น 22,000 ราย สู่ระดับ 264,000 รายในสัปดาห์ที่แล้ว ซึ่งเป็นระดับสูงสุดนับตั้งแต่เดือนต.ค.2564 และสูงกว่าคาด
นอกจากนี้สหรัฐได้เปิดเผยดัชนีราคาผู้ผลิต (PPI) ซึ่งเป็นมาตรวัดเงินเฟ้อจากการใช้จ่ายของผู้ผลิต ประจำเดือนเม.ย.ออกมา ปรับตัวขึ้น 2.3% ในเดือนเม.ย. เมื่อเทียบรายปี ซึ่งเป็นระดับต่ำสุดนับตั้งแต่เดือนม.ค.2564 และต่ำกว่าที่คาดการณ์ที่ระดับ 2.4%
โดยวานนี้นักลงทุนต่างชาติซื้อพันธบัตรไทยสุทธิ 5,641 ล้านบาท  และขายหุ้นไทยสุทธิ 1,600.64 ล้านบาท โดยมองกรอบค่าเงินบาทวันนี้เคลื่อนไหวในช่วง 33.70 – 34.00 บาท/ดอลลาร์
แนะนำผู้นำเข้าควรซื้อเงินตราต่างประเทศเพื่อปิดความเสี่ยง ส่วนผู้ส่งออกแนะนำขายเงินตราต่างประเทศที่เหนือระดับ 34.00 บาท/ดอลลาร์  ส่วนกรอบค่าเงินวันนี้USD/THB 33.70 – 34.00,EUR/THB 36.70 – 37.20,JPY/THB 0.2500 – 0.2550,GBP/THB 42.10 – 42.60,AUD/THB 22.40 – 22.90